
NARVA LINNAS KORRALDATUD JÄÄTMEVEO RAKENDAMISE KORD

Narva Linnavolikogu ___.___.2007 a. määrus nr ____

Määrus kehtestatakse Kohaliku omavalitsuse korralduse seaduse §22 lõike 1 punkti 37 ning Jäätmeseaduse §66 lõike 4 alusel. 

§1. Üldsätted

Narva linnas korraldatud jäätmeveo rakendamise korra (edaspidi kord) ülesanne on kindlaks määrata:

1) jäätmeliigid, millele kohaldatakse korraldatud jäätmevedu;

2) korraldatud jäätmeveo veopiirkonnad;

3) korraldatud jäätmeveoga hõlmatud olmejäätmete kogumise ja vedamise tingimused, sealhulgas vedamise sagedus ja aeg; 

4) korraldatud jäätmeveoga hõlmatud olmejäätmete vedamise ainuõiguse andmiseks avaliku konkursi korraldaja ja vedaja valiku tingimused;

5) ainuõigust omava vedaja ja Narva linna vahel korraldatud jäätmeveo lepingu sõlmimise kord ning jäätmekäitluslepingute sõlmimise kord;

6) jäätmevaldaja korraldatud jäätmeveoga mitteliitunuks lugemise kord; 

7) jäätmeveo teenustasu piirmäärad ja teenustasu piirmäärade muutmise kord; 

8) jäätmeveo teenustasu  suurendamise kord; 

9) ainuõigust omavalt vedajalt olmejäätmete vedamise ainuõiguse ennetähtaegse äravõtmise kord.

§2. Mõisted

(1) Korras kasutatakse mõisteid järgmises tähenduses:

1) jäätmeveo piirkond (edaspidi veopiirkond) – korraga kindlaksmääratav ala, kus korraldatud jäätmeveoga hõlmatud olmejäätmete vedamist teostab üks selleks ainuõigust omav vedaja;

2) olmejäätmete vedamine – konkreetses veopiirkonnas korraldatud jäätmeveoga hõlmatud olmejäätmete laadimine jäätmemahutitest olmejäätmete vedamise ainuõigust omava vedaja prügiveoauto(de)le, transport ning üleandmine jäätmekäitluskohale; 

3) jäätmeveo teenustasu piirmäär – kõige suurem võimalik tasu segaolmejäätmete, paberi ja papi, suurjäätmete käitlemise eest, millest olmejäätmete vedamise ainuõigust omava vedaja teenustasud ei saa kõrgemad olla;

4) ettevõtja – isik, kes osaleb avalikul konkursil ja esitab oma pakkumise;

5) vedaja – ettevõtja, kellele avaliku konkursi tulemusena on antud ainuõigus korraldatud jäätmeveoga hõlmatud jäätmete vedamiseks konkreetses veopiirkonnas;

6) linna ja vedaja vaheline leping – leping, millega reguleeritakse Narva linna ja vedaja õigused ja kohustused seoses korraldatud jäätmeveoga hõlmatud olmejäätmete vedamisega vedaja poolt;

7) jäätmekäitlusleping – vedaja kui töövõtja ja jäätmevaldaja kui tellija vahel sõlmitav kahepoolne kirjalik leping, millega töövõtja võtab endale kohustuse korraldatud jäätmeveoga hõlmatud olmejäätmete vedamiseks;

8) jäätmevaldaja - jäätmetekitaja või muu isik, kelle valduses on jäätmed ning käesoleva korra tähenduses on ka korteriühistu, selle puudumisel aga selle kinnisasja omanik, millel asub suvila, elu- või äriruum

9) jäätmevaldaja mitteliitunuks lugemine – jäätmevaldaja erandlik ja tähtajaline vabastamine korraldatud jäätmeveoga liitunuks lugemise kohustusest põhjendatud taotluse alusel, mis otsustab Narva Linnavalitsus;

10) teenustasu – jäätmevaldaja poolt vedajale paberi ja kartongi, segaolmejäätmete ning suurjäätmete käitlemise eest makstav tasu. Teenustasu on määratud kindlaks vedaja poolt avalikule konkursile esitatud ja edukaks tunnistatud pakkumises. Ükski teenustasu ei saa olla suurem vastava teenustasu piirmäärast;

11) teenustasu muutmine – vedaja poolt avalikule konkursile esitatud ja edukaks tunnistatud pakkumises nimetatud teenustasu suuruse muutmine korra 11. jaos sätestatud korras;

12) ainuõiguse ennetähtaegne äravõtmine – vedajalt korraldatud jäätmeveoga hõlmatud olmejäätmete vedamise ainuõiguse äravõtmine konkreetses veopiirkonnas.

(2) Käesoleva paragrahvi lõikes 1 nimetamata mõiste defineerimisel lähtutakse Jäätmeseaduses, Narva jäätmehoolduseeskirjas (edaspidi jäätmehoolduseeskiri) ning teistes jäätmehooldust reguleerivates õigusaktides sisalduvatest legaaldefinitsioonidest, vastava legaaldefinitsiooni puudumisel aga sõna üldlevinud tähendusest.

§3. Jäätmeliigid, millele kohaldatakse korraldatud jäätmevedu

(1) Korraldatud jäätmevedu kohaldatakse järgmistele Vabariigi Valitsuse määrusega kehtestatud jäätmeliikide, sealhulgas ohtlike jäätmete nimistu jaotisekoodi 20 all loetletud olmejäätmetele:

1) 20 01 01 – paber ja kartong (v.a. trükikodade paber tootmisjäätmed ja salastatud dokumendid);

2) 20 03 01 – (prügi) segaolmejäätmed;

3) 20 03 07 – suurjäätmed.

(2) Korraldatud jäätmeveoga ei ole hõlmatud:

4) ohtlikud jäätmed;

5) ühistranspordipeatustes, tänavatel, avalikes parkides, kalmistutel ning haljasaladel paiknevate avalike jäätmemahutite tühjendamine ja nendes jäätmemahutites asuvate jäätmete vedamine;

6) avaliku ürituse korraldamise luba vajavatel üritustel tekkivad jäätmed;

7) ehitus- ja lammutuspraht, mille käitlemise nõuded reguleeritakse Narva  jäätmehoolduseeskirjas;

8) tootmismaa sihtotstarbega kinnistutel tekkivad jäätmed;
9) jäätmeluba või kompleksluba omavate ettevõtete jäätmed;
10) pakendijäätmed, mida kogutakse eraldi pakendijäätmete jaoks ette nähtud mahutitesse ja pandiga koormatud pakendid.  
(3) Käesolevas paragrahvi lõike 2 punktis 7 nimetatud pakendijäätmete kogumine toimub vastavalt jäätmehoolduseeskirja sätestatule. 
§4. Veopiirkonnad

Narva haldusterritoorium on jaotatud kolmeks veopiirkonnaks. Veopiirkondade loetelu ja nende piiride kirjeldus on toodud korra lisas 2.
§5. Korraldatud jäätmeveoga hõlmatud olmejäätmete vedamise ainuõiguse andmiseks avaliku konkursi korraldaja ja vedaja valiku tingimused

(1) Avaliku konkursi korraldatud jäätmeveoga hõlmatud olmejäätmete vedamise ainuõiguse andmiseks korraldab Linnavalitsus Narva Linnavalitsuse Linnavara- ja Majandusameti kaudu (edaspidi Linnavara- ja Majandusamet), juhindudes Jäätmeseadusest, Konkurentsiseadusest ja Vabariigi Valitsuse 25. septembri 2001 määrusest nr 303 “Eri- või ainuõiguse andmiseks avaliku konkursi korraldamise kord”. Linnavara- ja Majandusameti  ettepaneku alusel annab Narva Linnavalitsus (edaspidi linnavalitsus) avalikul konkursil edukaks tunnistatud pakkumise esitanud ettevõtjale ainuõiguse teostada korraldatud jäätmeveoga hõlmatud olmejäätmete vedamist konkreetses veopiirkonnas.

(2) Avalikul konkursil kasutatakse pakkumismenetlusena avatud kirjalikku pakkumist. Avalik konkurss kuulutatakse välja  üleriigilise levikuga ajalehes, kohaliku ajalehes ning Narva linna veebilehel.

(3) Lisaks Vabariigi Valitsuse määrusega kinnitatud eri- või ainuõiguse andmiseks avaliku konkursi korraldamise korra  sätestatud andmetele tuleb avatud pakkumise väljakuulutamise teates ühe kvalifitseerimise tingimusena ette näha vedaja Eestis kehtiva jäätmeloa olemasolu olmejäätmete veoks majandus- või kutsetegevuses.

(4) Lisaks Vabariigi Valitsuse määrusega kinnitatud Eri- või ainuõiguse andmiseks avaliku konkursi korraldamise korra §15 sätestatud andmetele ning Jäätmeseaduse § 67 lg 2 sätestatud andmetele peavad avaliku konkursi pakkumise kutse dokumentides sisalduma:

11) linna ja vedaja vahelise lepingu  projekt;

12) pakkumise maksumuse esildis paberi ja kartongi, segaolmejäätmete ning suurjäätmete käitlemise teenustasude esitamiseks. Paberi ja kartongi ning segaolmejäätmete puhul näitab ettevõtja soovitava teenustasu suuruse jäätmemahutis oleva olmejäätmete liigi ühekordse käitlemise eest lähtuvalt jäätmemahuti suurusest. Suurjäätmete puhul näitab ettevõtja soovitava teenustasu suuruse ühe kuupmeetri suurjäätmete käitlemise eest;

13) andmed ainuõiguse kestvuse kohta veopiirkonnas;

14) nõue selle kohta, et ettevõtja tagab tema poolt tehtava pakkumise vastavuse jäätmehooldust reguleerivate õigusaktide nõuetele;

15) nõue selle kohta, et ettevõtja pakkumises sisalduvate teenustasude suurus ei tohi ületada Narva Linnavolikogu (edaspidi linnavolikogu) poolt kehtestatud teenustasude piirmäärasid.

(5) Avalik konkurss vedaja väljaselgitamiseks tuleb välja kuulutada sellise arvestusega, et järgmine ettevõtja, kellele antakse ainuõigus veopiirkonnas:

16) jõuaks enne vedajale antud ainuõiguse tähtaja lõppemist sõlmida linna ja vedaja vahelise lepingu ning

17) oleks vedajale antud ainuõiguse lõppemise päevale järgnevast päevast suuteline alustama olmejäätmete vedamist, sealhulgas oleks suuteline müüma või andma üürile jäätmemahutid kõigile jäätmevaldajatele, kes seda soovivad.

§6. Lepingute sõlmimise kord

(1) Linnavara- ja Majandusamet teavitab avalikkust väljaande Ametlikud Teadaanded ja kohaliku ajalehe kaudu avaliku konkursi tulemusena välja selgitatud vedajast ning veopiirkonnast, kus see vedaja omab ainuõigust korraldatud jäätmeveoga hõlmatud olmejäätmete vedamiseks.

(2) Linna ja vedaja vaheline leping sõlmitakse kolmekümne päeva jooksul alates vedajale ainuõiguse andmise päevale järgnevast tööpäevast.

(3) Vedaja sõlmib veopiirkonnas jäätmekäitluslepingud kõigi jäätmevaldajatega, kes on selleks kohustatud või kes seda soovivad.

(4) Jäätmevaldaja loetakse liitunuks korraldatud jäätmeveoga Jäätmeseaduse §69 lg 1 alusel. Jäätmekäitluslepingu sõlmimine või sõlmimata jätmine vedaja ja jäätmevaldaja vahel ei avalda mõju jäätmevaldaja liitunuks lugemisele korraldatud jäätmeveoga.

(5) Jäätmekäitluslepinguga täpsustatakse korraldatud jäätmeveoga seonduvat. Jäätmekäitluslepingu mittesõlmimisel juhinduvad vedaja ja jäätmevaldaja vastastikuste õiguste ja kohustuste kindlaksmääramisel korraldatud jäätmevedu reguleerivatest õigusaktidest. Juhul, kui jäätmekäitluslepingut ei ole sõlmitud, kasutatakse jäätmemahutitena 140, 240, 360, 600, 800, 1500, 2500 või 4500 liitriseid standardseid konteinereid ja nende tühjendamine toimub vastavalt korra lisas 3 sätestatud jäätmemahutite tühjendamise sagedustele. 

(6) Jäätmevaldaja, kes kasutab käesoleva pargrahvi lõikes 5 nimetatust teistsuguseid jäätmemahuteid ja kelle jäätmemahutite tühjendamine toimub harvemini kui on sätestatud korra lisas 3, on kohustatud sõlmima vedajaga jäätmekäitluslepingu. 

(7) Vedaja on kohustatud sõlmima kirjalikud jäätmekäitluslepingud kõigi jäätmevaldajatega, kes on selleks kohustatud või kes seda soovivad.

(8) Jäätmevaldaja, kes kasutab lepingu alusel teise jäätmevaldajaga ühismahutit, on kohustatud sõlmima vedajaga jäätmekäitluslepingu ning teavitama linnavalitsus ühismahuti kasutamisest. Ühismahuti kasutaja loetakse korraldatud jäätmeveoga liitunuks. 

§7. Jäätmevaldaja korraldatud jäätmeveoga mitteliitunuks lugemine

(1) Veopiirkonnas asuval või elaval jäätmevaldajal on õigus esitada linnavalitsusele taotlus tema tähtajaliseks ja erandkorras korraldatud jäätmeveoga mitteliitunuks lugemiseks vastavalt korra lisale 4.

(2) Taotluses märgitakse:

18) põhjused, miks soovib jäätmevaldaja enda mitteliitunuks lugemist;

19) tähtaeg, mille jooksul soovib jäätmevaldaja olla korraldatud jäätmeveoga mitteliitunud;

20) kuidas kavatseb jäätmevaldaja ise oma jäätmeid keskkonnaohutult käidelda.

(3) Linnavalitsus, olles saanud käesoleva paragrahvi lõikes 1 nimetatud taotluse, kontrollib Linnavara- ja Majandusameti kaudu jäätmevaldaja taotluse vastavust käesoleva paragrahvi lõikes 2 toodud nõuetele. Nõuetele mittevastava taotluse saadab linnavalitsus taotlejale tagasi märkega taotluse nõuetele mittevastavuse kohta; 

(4) Jäätmevaldaja mitteliitunuks lugemise või tema taotluse tagasilükkamise otsustab linnavalitsus. Taotluse tagasilükkamine peab olema põhjendatud. Jäätmevaldaja mitteliitunuks lugemise korral sätestatakse:

21) jäätmevaldaja mitteliitunuks lugemise põhjused,

22) mitteliitunuks lugemise ajaline kestvus;

23) tähtaeg, millal mitteliitunuks loetud jäätmevaldaja peab esitama linnavalitsusele Jäätmeseaduse § 69 lg 5 nimetatud kirjaliku selgituse oma jäätmete käitlemise kohta vastavalt korra lisale 5.

(5) Linnavalitsus teavitab taotlejaid kirjalikult korraldatud jäätmeveoga mitteliitunuks lugemisest või jäätmevaldaja taotluse tagasilükkamisest.

(6) Linnavalitsus teavitab vedajat veopiirkonnas jäätmevaldaja mitteliitunuks lugemisest ja tähtajast, alates millest on nimetatud jäätmevaldaja loetud korraldatud jäätmeveoga mitteliitunuks.

(7) Käesoleva paragrahvi lõikes 1 nimetatud taotluse menetlemise tähtaeg, alates taotluse esitamisest kuni käesoleva paragrahvi lõikes 4 nimetatud linnavalitsuse otsuse teatavaks tegemiseni, on kaks kuud arvates taotluse laekumisest linnavalitsusele. Mõjuval põhjusel (täiendava teabe kogumise vajadus, küsimuse eriline keerukus jms) võib linnavalitsus taotluse lahendamise tähtaega pikendada kuni kolme kuuni.

(8) Linnavalitsus loeb jäätmevaldaja mitteliitunuks, kui:

24) esinevad mõjuvad põhused, mis õigustavad jäätmevaldaja mitteliitunuks lugemist ja

25) jäätmevaldaja soovib ja suudab ise keskkonnaohutult korraldada oma olmejäätmete käitluse.

(9) Mõjuvateks põhjusteks, mis võivad õigustada jäätmevaldaja mitteliitunuks lugemist, on eelkõige järgmised asjaolud:

26) jäätmevaldaja kinnisasjal või territooriumil tekib olmejäätmeid suurtes kogustes massiürituste korraldamise ajal, muul ajal tekib olmejäätmeid väikestes kogustes.

27)  jäätmevaldaja kinnisasjal puuduvad ehitised või elu- või äritegevus või muu tegevus, mille käigus võib tekkida jäätmeid.

(10) Jäätmevaldaja mitteliitunuks lugemine lõpeb käesoleva paragrahvi lõikes 4 nimetatud linnavalitsuse otsusega antud tähtaja möödumisel, millega linnavalitsuse luges jäätmevaldaja korraldatud jäätmeveoga mitteliitunuks. Jäätmevaldajal on õigus esitada enne mitteliitunuks lugemise tähtaja möödumist linnavalitsusele uus taotlus, milles palutakse jäätmevaldaja lugemist mitteliitunuks. Käesolevas punktis nimetatud taotluse menetlemisel juhindutakse käesoleva paragrahvi lõikedest 1-9 sätestatust.

(11) Korraldatud jäätmeveoga mitteliitunuks loetud isikute jäätmekäitluse üle teostatakse järelevalvet vastavalt jäätmehoolduseeskirjas sätestatule.

(12) Linnavalitsusel on õigus ennetähtaegselt lõpetada jäätmevaldaja mitteliitunuks lugemine korraldatud jäätmeveoga, kui:

1) jäätmevaldaja ei esita õigeaegselt Jäätmeseaduse §69 lõkes 5 nimetatud selgitust või jäätmevaldaja poolt esitatud selgitus sisaldab valeandmeid;

2) mitteliitunuks loetud jäätmevaldaja ei suuda nõuetekohaselt korraldada oma olmejäätmete jäätmekäitlust.

(13) Mitteliitunuks ei saa lugeda pikemaks perioodiks kui kolm aastat.
§8. Olmejäätmete kogumine ja vedamine

(1) Jäätmevaldajad koguvad liigiti käesoleva korra §3 lõike 1 punktides 1-3 määratud korraldatud jäätmeveoga hõlmatud olmejäätmeid eraldi mahutisse.

(2) Vedaja leidmiseks korraldatava avaliku konkursi hankedokumentides võib sätestada miinimum- või erinõuded konkreetses veopiirkonnas kasutatavate jäätmemahutite suuruse ja jäätmekäitluseks vajaliku tehnika, sealhulgas jäätmeveokite kohta.

(3) Segaolmejäätmete ja vanapaberi ning kartongi kogumismahuteid tuleb tühjendada mitte harvemini kui üks kord kuus. Kümne ja enam korteritega elamu korral toimub segaolmejäätmete kogumismahutite tühjendamine mitte harvemini kui kaks korda kuus. 

(4) Tühjendamise täpne sagedus sätestatakse jäätmevedaja ja jäätmevaldaja vahelises jäätmekäitluslepingus. Jäätmekäitluslepingu sõlmimata jätmisel toimub tühjendamine vastavalt korra lisas 3 toodud tabelile. 

(5) Jäätmevaldaja on kohustatud hoidma jäätmemahutite ümbruse puhtana ning kokkuleppel vedajaga reguleerima jäätmemahutite tühjendamise sagedust selliselt, et oleks välditud mahutite ületäitumine ja nende ümbruse reostumine.

(6) Jäätmemahutite tühjendamine ja olmejäätmete vedu ei tohi häirida elurajoonides öörahu. Käesolevas punktis sätestatud nõudeid võib täpsustada vedaja leidmiseks korraldatava avaliku konkursi pakkumise kutse dokumentides.


(7) Vedaja on kohustatud tühjendama jäätmemahutid ja ära vedama jäätmemahutite ümbrusesse paigutatud suurjäätmed hiljemalt kolme päeva jooksul alates jäätmevaldaja poolt esitatud tellimusest.

(8) Vedaja on kohustatud vedama olmejäätmed, mis on hõlmatud korraldatud jäätmeveoga, lähtudes Narva jäätmehoolduseeskirja §-st 9.
§9. Jäätmeveo teenustasu piirmäärad

Segaolmejäätmete jäätmeveo teenustasu piirmäärad on toodud korra lisas 1.

§10. Jäätmeveo teenustasu piirmäärade muutmise kord

(1) Teenustasude piirmäärad kehtivad kõikide Narva veopiirkondade suhtes.

(2) Linnavolikogul on õigus muuta teenustasu piirmäärasid mitte sagedamini kui üks kord aastas. Iga konkreetse olmejäätmete liigi teenustasu piirmäära saab muuta erineva protsendi võrra, kui esinevad objektiivsed asjaolud, mis oluliselt mõjutavad jäätmete veokulusid või jäätmekäitluskoha rajamis-, kasutamis-, sulgemis- või järelhoolduskulusid.

(3) Teenustasu piirmäärade suurendamine linnavolikogu poolt ei too automaatselt kaasa vedajale makstavate teenustasude suurenemist.

§11. Teenustasu suurendamise kord

(1) Vedajal puudub õigus ühepoolselt suurendada jäätmeveo teenustasusid vastavas veopiirkonnas.

(2) Vedaja saab taotleda kas ühe või mitme olmejäätmete liigi osas teenustasu suurendamist või kõigi olmejäätmete liikide osas teenustasude üheaegset suurendamist konkreetses veopiirkonnas kui esinevad objektiivsed asjaolud, mis oluliselt mõjutavad jäätmete veokulusid või jäätmekäitluskoha rajamis-, kasutamis-, sulgemis- või järelhoolduskulusid. 

(3) Vedaja poolt esitatav teenustasude suurendamise taotlus sisaldab vähemalt järgmisi andmeid:

28) milliseid teenustasusid vedaja suurendada soovib;

29)  milliste asjaolude tõttu soovib vedaja teenustasusid suurendada; 

30) millises veopiirkonnas teenustasusid suurendada soovitakse; 

31) millised on vedaja poolt soovitavad teenustasude suurused.

(4) Käesoleva paragrahvi lõikes 3 nimetatud taotlus esitatakse linnavalitsusele otsustamiseks. 

(5) Vedajale makstavad teenustasud ei tohi olla suuremad linnavolikogu poolt kehtestatud teenustasude piirmääradest. Juhul, kui linnavalitsus otsustab suurendada vedajale makstavat teenustasu, ei tohi ükski suurendatud teenustasu olla kõrgem linnavolikogu poolt kehtestatud teenustasude piirmääradest.

§12. Ainuõiguse ennetähtaegse äravõtmise kord

(1) Linnavalitsusel on õigus võtta vedajalt ennetähtaegselt ära ainuõigus olmejäätmete vedamiseks konkreetses veopiirkonnas, kui esineb vähemalt üks alljärgnevalt nimetatud asjaolu:

32) vedaja ei ole pöördunud korra §6 lõikes 2 nimetatud tähtaja jooksul linna ja vedaja vahelise lepingu sõlmimiseks linna poole;

33) vedaja ei ole alustanud veopiirkonnas olmejäätmete vedamist kolme päeva jooksul alates linna ja vedaja vahelises lepingus sätestatud tähtpäevast;

34) vedaja ei ole varustanud jäätmemahuteid rentida või osta soovivaid jäätmevaldajaid jäätmemahutitega hiljemalt linna ja vedaja vahelises lepingus sätestatud olmejäätmete vedamise alustamise tähtpäevale eelnevast päevast;

35) vedaja on kolmel korral jätnud jäätmetemahutid õigeaegselt tühjendamata;

36) vedaja on kolmel korral või olulisel määral rikkunud jäätmekäitlust reguleerivate või muude õigusaktide nõudeid või linna ja vedaja vahelist lepingut;

37) vedaja rikub korra §8 lõikes 8 sätestatud kohustust.

(2) Juhul, kui esineb vähemalt üks korra §12 lõike 1 punktides 1-5 nimetatud asjaolu, teavitab linnavalitsus sellest koheselt vedajat ning nõuab viimaselt kirjalikku ja põhjendatud selgitust, mis tuleb esitada kolme tööpäeva jooksul alates vastavasisulise nõude kättesaamisest vedaja poolt.

(3) Juhul, kui vedaja ei esita käesoleva paragrahvi lõikes 2 nimetatud selgitust või ei ole selgitusest nähtuvad asjaolud nii kaalukad, et need õigustaksid vedaja poolt käesoleva paragrahvi lõike 1 punktides 1-5 nimetatud rikkumist, otsustab linnavalitsus vedajalt olmejäätmete vedamise ainuõiguse ennetähtaegse äravõtmise veopiirkonnas, kus vedaja kohustust rikkus.

(4) Vedaja ainuõigus olmejäätmete vedamiseks konkreetses veopiirkonnas loetakse ennetähtaegselt äravõetuks alates päevast, millal avaliku konkursi tulemusena väljaselgitatud uus vedaja vastavas veopiirkonnas alustab korraldatud jäätmeveoga hõlmatud olmejäätmete vedamist.

§13. Määruse jõustumine

Käesolev määrus jõustub seadusega sätestatud korras.

Lisa 1

Narva Linnavolikogu ___.___.________.a. 

määrusele nr _____

„Narva linnas korraldatud jäätmeveo rakendamiuse kord”

(1) Segaolmejäätmete jäätmeveo teenustasu piirmäärad

	Jäätmemahuti suurus,m3
	Teenustasu piirmäär segunenud olmejäätmete ühekordse vedamise eest, kr 



	0,14
	141,14

	0,24
	141,14

	0,36
	180,36

	0,6
	227,05

	0,8 
	273,93

	1,5 
	579,03

	2,5 
	778,05

	4,5 
	1277,66


(2) Paberi ja kartongi jäätmeveo teenustasu piirmäärad

	Jäätmemahuti suurus,m3
	Teenustasu piirmäär paberi ja kartongi 

ühekordse vedamise eest, kr



	0,6
	74,38

	0,8 
	76,42

	2,5 
	157,21

	4,5 
	269,72


(3) Ühe kuupmeetri suurjäätmete vedamise teenustasu piirmäär on 757,01 krooni.

(4) Lõigetes 1 kuni 3 toodud jäätmeveo teenustasu piirmäärad sisaldavad käibemaksu.

„Narva linnas korraldatud jäätmeveo rakendamiuse kord”

Korraldatud jäätmeveo piirkondade loetelu ja nende piirid

	Kreenholmi
	Piirkond nr 1
	Elanike arv – 20 867
	

	Kirjeldus


	Peetri plats; Tallinna mnt. paaris majade numbrid alates 2 kuni 28; Võidu prospekt paaritu majade numbrid alates 1 kuni 19; Oru tn. 17; Uusküla tn. 18; Puuvilla tn.; Kulgu tn.; Joala tn. (alates Kulgu tn.-ga ristmikust); Kalda tn.; Raudsilla tn.; Grafovi tn.; Puškini tn 2-20.

Veekulgu linnaosa ((Aiandusühistud: Malõi Primorski; Pribrežnõi; Suur Primorskoje; Astra Kanali; Esimene Metsaaed; Metsaonnid; Vesiliilia; Energeetik-3); Joala küla).


	Vanalinn
	Piirkond nr 2 
	Elanike arv – 25 368
	

	Kirjeldus


	Koidula tn.; Jõe tn.; 1 Jõe tn.; Pargi põik; Jõesuu tn.; Pilve tn; Päikese tn.;Vihma tn.; Puškini tn. 20-69; Rahu tn. 36-53; Kangelaste prospekt paaritu majade numbrid alates 3 kuni 51; Tallinna mnt. paaritu majade numbrid alates 3 kuni 33; Tuleviku tn.; Vestervalli tn..

 Sivertsi linnaosa; 

Sutthoffi linnaosa ((Aiandusühistud: Jubileinõi Aiad; Mebelštšik; Retšnoi); Peetri surnuaed; Garnisoni surnuaed, Kreenholmi surnuaed; Aleksandri surnuaed; Saksa kalmistu); 

Aiandusühistu Progress plus; Aiandusühistu Energeetik-1. 


	Pähklimäe
	Piirkond nr 3
	Elanike arv – 19 684
	

	Kirjeldus


	Rahu tn. 2-34; Kadastiku tn.; 1 Paemurru tn. (Paemurru linnaosa); Võidu prospekt  paaris majade numbrid alates 2 kuni 16; Kangelaste prospekt paaris majade numbrid alates 2 kuni 46.

Olgina linnaosa (AÜ-d: Olginski, Berjozka). 

Kudruküla linnaosa (Aiandusühistudd: Adonis ja Salvia (Neptun), Anil, Baltika, Družbaplus, Düün (Voshod), Elektron, Gamma, Gvozdika, Ikrinka, Iskra, Jantar, Jugla-1, Jugla Aiad-2, Kiire Laine, Landõš, Medital, Metšta Aiad, Oktoober, Ptšela, Radost, Punane Moon, Rjabinka, Rubini Aed, Solnetšnoe, Svetofor, Teine Noorus, Tervis Plus, Tšaika, Vesna, Victoria Aiamaad,  Višnja,  Volna Narva,  HYPERLINK "http://www.narvaplan.ee/docs/tn_zasmin.jpg" 
Narva Žasmini Aiad, Železnodorožnik ). 

Aiandusühistu Ogonjok; Aiandusühistu Ivuška. 

Jäätmemahutite tühjendamise sagedused

	Elanike arv          

       konteineri maht
	0,14 m3 segaolme
	0,24 m3 segaolme
	0,4 m3 segaolme
	0,6 m3 segaolme
	0,8 m3 segaolme
	2,5 m3 segaolme
	4,2 m3 segaolme
	0,6;0,8;2,5;4,5 m3 (Vana Paber.)

	 
	1 ndl.
	1 ndl.
	1 ndl.
	1 ndl.
	1 ndl.
	1 ndl.
	1 ndl.
	 

	1 kuni 10
	0,5
	0,5
	 
	 
	 
	 
	 
	 

	10 kuni 20
	 
	2
	1
	 
	 
	 
	 
	 

	20 kuni 35
	 
	 
	2
	 1
	1
	 
	 
	 

	35 kuni 50
	 
	 
	 
	2
	2
	 
	 
	min. 1k/kuus

	50 kuni 70
	 
	 
	 
	3
	2
	1
	 
	min. 1k/kuus

	70 kuni 90
	 
	 
	 
	4
	3
	1
	 
	min. 1k/kuus

	90 kuni 110
	 
	 
	 
	4
	3
	1
	 
	min. 1k/kuus

	110 kuni 130
	 
	 
	 
	5
	4
	2 
	1
	min. 1k/kuus

	130 kuni 150
	 
	 
	 
	6
	5
	 2
	1
	min. 1k/kuus

	150 kuni 170
	 
	 
	 
	6
	5
	 2
	1
	min. 1k/kuus

	170 kuni 190
	 
	 
	 
	 7
	6
	2
	1 
	min. 1k/kuus

	190 kuni 230
	 
	 
	 
	 
	7
	2
	 1
	min. 1k/kuus

	230 kuni 270
	 
	 
	 
	 
	 
	3
	2
	min. 1k/kuus

	270 kuni 310
	 
	 
	 
	 
	 
	3
	2
	min. 1k/kuus

	310 kuni 350
	 
	 
	 
	 
	 
	4
	2
	min. 1k/kuus


Tabelis esinevate lühendite seletus:

segaolme – segunenud olmejäätmed;

paber – vanapaber ja papp;

1 ndl – üks kord ühe nädala jooksul;

Korraldatud jäätmeveoga mitteliitunuks lugemise taotluse vorm 

TAOTLUS

KORRALDATUD JÄÄTMEVEOGA MITTELIITUNUKS LUGEMISEKS

	Juriidiline isik

Füüsiline isik
	Taotleja nimi
	Aadress
	Telefon, fax, e-post
	Kontaktisik

	
	
	
	 
	

	Korraldatud jäätmeveoga mitteliitunuks lugemise aadress(id)
	
	Narva korraldatud jäätmeveo piirkonna number (numbrid)
	

	Korraldatud jäätmeveoga mitteliitunuks lugemise taotletav tähtaeg
	Algus 
	Lõpp
	Taotluse kuupäev

	
	
	
	

	Korraldatud jäätmeveoga mitteliitunuks lugemise põhjendus
	

	Taotleja jäätmeteke (m3  või t või kg) ajaühikus (kuus või aastas)
	vanapaber 
	
	segaolmejäätmed
	muu

	
	
	
	
	

	Jäätmete käitlemine korraldatud jäätmeveoga mitteliitunuks lugemise perioodil
	
	Taotleja allkiri

Korraldatud jäätmeveoga mitteliitunud jäätmevaldaja selgituse vorm oma jäätmete käitlemise kohta

KORRALDATUD JÄÄTMEVEOGA MITTELIITUNUD JÄÄTMEVALDAJA KIRJALIK SELGITUS OMA JÄÄTMETE KÄITLEMISE KOHTA

	Juriidiline isik

Füüsiline isik
	Jäätmevaldaja nimi
	Aadress
	Telefon, fax, e-post
	Kontaktisik

	
	
	
	 
	

	Korraldatud jäätmeveoga mitteliitunuks lugemise aadress(id)
	
	Narva korraldatud jäätmeveo piirkonna number (numbrid)
	

	Korraldatud jäätmeveoga mitteliitunuks lugemise tähtaeg
	Algus 
	Lõpp
	Kirjaliku selgituse esitamise kuupäev

	
	
	
	

	Taotleja jäätmeteke (m3  või t või kg) ajaühikus (kuus või aastas)
	vanapaber 

20 01 01
	
	segaolmejäätmed

20 03 01
	muu

	
	
	
	
	

	Jäätmete käitlemise viisid korraldatud jäätmeveoga mitteliitunuks lugemise perioodil
	
	
	
	

	Jäätmete lõppkäitluskoht korraldatud jäätmeveoga mitteliitunuks lugemise perioodil
	
	
	
	

	Jäätmevaldaja allkiri ja kuupäev
	


Mihhail Stalnuhhin

Narva Linnavolikogu esimees

